藥房

藥房（pharmacy 或者 drug store）係賣藥嘅地方。唔少藥房都係有藥劑師駐舖，方便幫䞋人客冇用錯藥。 藥物 由醫生開藥紙，病人去藥房經藥劑師覆核先賣到。 藥房亦會賣一啲唔使醫生開嘅藥，就咁就買倒。 香港嘅情況 喺香港，通常藥房都係賣西藥，所以亦都叫西藥房。而有部份會兼賣中藥，所以叫中西藥房。通常賣中藥嘅都有中醫師駐舖。如果一間藥舖冇「有牌」（registered）嘅藥劑師喺度，咁呢間藥舖就唔可以賣處方藥，同埋唔可以用「藥房」呢個名，祇能夠用「藥行」、「藥粧」呢啲名，同賣普通成藥。而好多藥房同藥行重賣埋牙膏、廁紙、洗頭水呢啲家庭用品。